Nefren asentel-a, acku nekkni d inelmaden n tutlayt d yidles amaziɣ, d iselmaden uzekka, aselmed igerrzen n tutlayt icud ɣer udlisfus d tarrayt yettusmersen. Aṭas n wuguren i yellan deg uselmed n tmaziɣt imi ur tettuseggem ara waraten unṣiben, am yidlisfusen n uswir n ulmud alemmas iɣef yella wawal. Llan yimahilen yettwaxedmen ɣef usetel-a ɣef yiswiren-nniḍen, meɛna tuget n tezrawin i d-nemlal, ttwaxedment almend n tesleḍt tagelmant n udlisfus. Ɣef waya, seg tama-nteɣ nefren tasleḍt ideg nebɣa ad nẓer lexsas yellan deg usutteb-is d wuguren i d-ttemlilen yiselmaden d yinelmaden deg usemres-is.